《石壁朝云》
明代·侯应遴

笼葱曙色翠微鲜，白壁青天望欲连。紫府光浮辟关外，青霞霭近蓬莱边。

勒文不数阳台赋，徵瑞应书鉴物篇。自是熙年深雨露，江山万里满云烟。

作者简介：侯应遴，字佐熙。开建县（今广东封开县）人。明神宗万历二十七年（一五九九）贡生。官广西容县知县。清廉恤下，赈济饥民，存活数万人。会邻邑藤县、北流二邑缺官，父老赴当道陈乞兼摄，皆许可，所至有惠政。清康熙《开建县志》卷八有传。